Білім берудегі көшбасшылық

Ұстаз – ұлы тұлға. Әлемді білім нәрімен сусындататын маман иелері, әрбір жанның өміріне жол сілтер шамшырағы болып табылады. Қиындығы мен қызығы таусылмас, білім беру саласы, үлкен жауапкершілікті қажет етеді. Оқушылар қауымын тек оқу-біліммен ғана қамтамасыз етіп қоймай, болашақ өмірге тәрбиелейтін ұстаздардың еңбегі ерең.

Қазіргі заманда секунд сайын қарқынды даму үстіндегі білім саласының, барлығы үшін маңызы зор. Білім берумен қатар, оқушыларының өмірге деген көз қарасын қалыптастыруға бірден-бір ықпал ететін, ел болашағы жастарды тәбиелейтін де ұстаз. Елімізде білім беру жүйесі уақыт өткен сайын, жаңашылдану үстінде. Барлық бағыттарда жаңа базистік оқу жоспарына көшіріліп, жаңа буын оқулықтары мен әдістемелік құралдары жетілдірілуде. Осыған орай «әлем қалай өзгерсе, педагог та өзінің өзгеруіне мүмкіндік жасауы керек» деген, жалынды пікір қалыптасады.

Ұстаздық ету жан жақтылықты талап ететіндіктен, білім берудегі көшбасшылық қасиеттің маңызы орасан зор. Әр баланың мінез құлқымен іс әрекеттеріне сәйкес жұмыс жасап, олардың қабілетіне қарай бағыт бағдар беру, қоғамдағы ұстаздар қауымының жұмысын айқындайды.

Көшбасшы деген, адамның ішкі күшінің өзіне деген сенімділік көрінісі. Нағыз басшы болу үшін ынта, тілтапқыштық, ұйымдастырушылық және талап болу керек. Бір сөзбен айтқанда, жан-жақты дамыған тұлға болуы қажет. Бос уақытты өзін-өзі жетілдіруге жұмсайтын, көпшілік алдында еркін әрі ашық сөйлейтін, өз ойын анық жеткізе алатын болуы тиіс. Көшбасшы қандай да бір төтенше жағдайда, тез шешім қабылдай біледі. Білім алушылар арасында оқу білімге деген ынтаны әр-түрлі әдіс-тәсілдермен, соның ішінде топпен жұмыс жасау, жобалар қорғау, бәсекелестікке қабілеттілік ресурстарымен қамтамасыз етеді. Айта кетерлік тағы бір жайт, топ мүшелері арасында белгілі бір теңдікті сақтау, әр адамға теңдей мүмкіндік беру. Тоқсан ауыз сөздің тобықтай түйінін шығаратын көшасшы бойында, сабырлылық, төзімділік, ұқыптылық, жаңашылдыққа құштарлық пен қызығулық болуы керек.

Білім алушылар арасында, жан-жақты қабілеттерді ашуға күш салу үлкен маңызға ие. Көшбасшылық ақыл мен білімнен бөлек, харизмалық белгілерді де талап етеді. Оқушылар алдында өзін-өзі ұстау, сенімді болу сынды қасиеттерді қамтиды. Іс жүргізу барысында ең алдымен мақсат қойылып, тапсырма қажеттілігі анықталуға тиіс.

Көшбасшы функциялары бағыттаушы, ұйымдастырушы, ынталандырушы болып бірнеше бағыттарға бөлінеді. Сол бағыттарға сәйкес білім беруші өз рөлін тез анықтай алады. Себебі, бұл тұрғыда осы үш бағыттың бірі болмаса, бірі басымырақ болатындығы ақиқат. Ал қалған бағыт-бағдарлармен ауқымды жұмыстар жасап, ары қарай дамытуға болады.

Оқушылар жұмыс жасау барысында олардың сыни ойлау көзқарасы мен мінез-құлқы өте үлкен рөл атқарады. Олардың мінезіне аналитикалық сараптама жасап, жаңа қабілеттерін аша білу, әр білікті педагогтың міндеті. жасаймын, көшбасшы болу оңай ма

 Көшбасшы болу оңай ма? Қазіргі 21 ғасырдың озық техналогиялары мен білім заманында, ең маңызды басымылықтардың бірі – көшбасшылық. Көптеген адам санасынан көшбасшы болу тек мансап пен табыстың ғана кілті емес, зерттеу мен қарау, іздену мен мақсат қоя білудің кілті екендігін дәлелдей білу қажет. Алдын-ала нәтиженің қалай болатынына болжам жасай білу керек. Ақыл мен парасат жинақталып, үлкен мақсат пайда болады. Ал, сол мақсатты іске асыру үшін, өз-өзіне сенімділік, батылдық болуы тиіс. Топ мүшелеріне әр затты бұйырып емес, нақты ұсыныстармен жеткізе білудің қажеттілігі орасан зор.

Көшбасшы үлкен магнит тәріздес. Жанындағы тәрбиеленушілерінің кемшіліктерін өзіне тартып, жоя біледі. Әр баламен жұмыс жасап, қабілетін ашуға мүмкіндік береді. Соған сәйкес, білім беруді дамытудың қазіргі кезеңінде білім алушылардың оқу-тәрбие үдерісін тиімді ұйымдастырудың әдістерін, түрлерін іздестіру туралы Республикамыздың білім беру концепциясында да аса маңызды тапсырмалар беріліп отыр. Бұл мәселелер төңрегінде ғалымдарымыз да жан-жақты қарастырған. Мысалы, Әл-Фараби, Ж.Баласағұн, Қ.А.Ясауи және т.б. ғұлама ойшылдар адамгершілік-имандылық тәрбиесі арқылы адамдар арасындағы тұлғааралық қарым-қатынастың біртұтастығын қалыптастыруына және тұлғааралық қарым-қатынастың тәрбиелік ықпалына ерекше назар аударған.

Алып анадан туады демекші, жақсы атадан жаман баланың туылу сирек жағдай, сондықтан басшылыққа деген икемділік, адамзаттың парасатты болуы, ата тегінен таралады. Бұл тұрғыда отбасылық тәрбиенің маңызы зор. «Ұстаздық еткен жалықпас, үйретуден баланы» - деп, барша ұстаздарды әрдайым іздемпаз болуға, жаңашылдық пен мықты тәртіпті сақтауға шақырамын.

Пайдаланған әдебиеттер тізімі:

1. [https://kk.wikipedia.org/wiki/Көшбасшылық](https://kk.wikipedia.org/wiki/%D0%9A%D3%A9%D1%88%D0%B1%D0%B0%D1%81%D1%88%D1%8B%D0%BB%D1%8B%D2%9B)
2. <https://infourok.ru/outrbie-derisin-basarudai-kshbasshiliti-maizi-1007779.html>
3. <https://kk.wiki2.wiki/wiki/Educational_leadership>